CELEX: C2005/057/60
Language: hu
Date: 2005-03-05 00:00:00
Title: T-498/04. sz. ügy: A Zhejiang Xinan Chemical Industrial Group Co., Ltd által az Európai Unió Tanácsa ellen 2004. december 23-án benyújtott kereset

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/35
            
         A Zhejiang Xinan Chemical Industrial Group Co., Ltd által az Európai Unió Tanácsa ellen 2004. december 23-án benyújtott kereset
   (T-498/04. sz. ügy)
   (2005/C 57/60)
   Az eljárás nyelve: angol
   A Zhejiang Xinan Chemical Industrial Group Co., Ltd, székhely: Jiande City (Kínai Népköztársaság), képviseli: D. Horovitz ügyvéd, kézbesítési cím: Luxembourg, 2004. december 23-án keresetet nyújtott be az Európai Közösségek Elsőfokú Bíróságához az Európai Unió Tanácsa ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a vitatott rendelet 1. cikkét, amennyiben az a felperesre vonatkozik;
            
         
               —
            
            
               kötelezze az Európai Unió Tanácsát ezen eljárás költségeinek viselésére.
            
         Jogalapok és fontosabb érvek:
   A felperes a Kínai Népköztársaságból származó glifozát behozatalára vonatkozó végleges dömpingellenes vám kivetéséről szóló, 2004. szeptember 24-i 1683/2004/EK tanácsi rendelet (1) megsemmisítését kéri, amennyiben az a felperesre vonatkozik. A felperes kijelenti, hogy a közösségi intézmények nem alkalmazták rá megfelelően a piacgazdasági tesztet.
   Keresete alátámasztásául a felperes a 384/96/EK rendelet (2) módosított 2. cikke (7) bekezdésének c) pontja alkalmazásakor történt nyilvánvaló mérlegelési hibára hivatkozik.
   A felperes azt állítja, hogy a Tanács a vitatott rendeletben nem állapította meg, hogy a felperes üzleti döntéseiben jelentős állami beavatkozás történt. A felperes szerint a Tanács nem a megfelelő küszöböket alkalmazta annak megállapítására, hogy a 2. cikk (7) bekezdésének c) pontjában leírt feltételek teljesülnek-e. A felperes vitatja, hogy az állam állítólagos beavatkozási joga a vállalkozás üzleti döntéseibe ezen állítólagos jog gyakorlása vagy megvalósulása hiányában olyan tényező lenne, amelyből arra lehetne következtetni, hogy a 2. cikk (7) bekezdésének c) pontjának első feltétele nem teljesül. A felperes továbbá arra hivatkozik, hogy a benyújtott bizonyítékok egyértelműen igazolták, hogy a felperes döntéseit az árak, a költségek és a ráfordítások tekintetében a keresletet és a kínálatot tükröző piaci jelzések alapján, e tekintetben jelentős állami beavatkozás nélkül hozza meg.
   A felperes másodlagosan arra hivatkozik, hogy megsértették a WTO dömpingellenes egyezménye II. mellékletének 6. bekezdését és a 384/96/EK rendelet 18. cikkének (4) bekezdését, valamint a felperes jogai védelmének kötelezettségét. A felperes szerint anyagi és eljárási jogait megsértették azáltal, hogy bizonyítékai elutasításának indokairól nem tájékoztatták, nem adtak számára lehetőségét további információ benyújtására, és nem tették közzé a felperes által tett állítások elutasításának indokait.
   A felperes végül jogos feltevéseinek sérelmére hivatkozik, mert a Közösségi intézmények nem határoztak időben a felperes piacgazdasági helyzetéről.
   
      (1)  HL L 303., 1. o.
   
      (2)  Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (HL 1996. L 56., 1. o.)